kalixlouiis/myanmar-wikipedia-corpus huggingface dataset:
သန်းထွန်း၊ ပါမောက္ခ၊ သမိုင်းဌာန၊ မန္တလေး၊ "ပြည်သူတို့၏စကားပြန်" စာအုပ်၊(ပထမအကြိမ်၊ ဒီဇင်ဘာ ၁၉၇၄) ကာတွန်း ပညာရှင်များ ကာတွန်းဦးဘထွေး ကာတွန်းဦးဘကလေး (ရွှေတလေး) ကာတွန်းဦးဘဂျမ်း(အလင်္ကာကျော်စွာ) ကာတွန်းဦးဟိန်စွန်း ကာတွန်းဦးသန်းကြွယ် ကာတွန်းဦးဗကလေး ကာတွန်းဦးကျော်ဆန်း(က.ဆ) ကာတွန်းဦးစိန် ကာတွန်းဦးအောင်ရှိန် ကာတွန်းဦးဖေသိန်း ကာတွန်းဦးသော်က ကာတွန်းဦးဝင်းမောင် ကာတွန်းရွှေမင်းသား ကာတွန်းမောင်မောင် ကာတွန်းငွေကြည် ကာတွန်းမြေဇာ ကာတွန်းအောင်မြင့် (ကြံဗဟုံး) ကာတွန်းနန်းဦး ကာတွန်းမောင်ဝဏ္က ကာတွန်းချစ်ဆွေ ကာတွန်းမြင့်သိန်း ကာတွန်းမောင်လွင် ကာတွန်းမြင့်ဆွေ ကာတွန်းမြင့်စိုးလေး ကာတွန်းမောင်မောင်လေး ကာတွန်းဖေစန်း ကာတွန်းအောင်အောင် ကာတွန်းကံချွန် ကာတွန်းသုတ ကာတွန်းခင်ဆွေ ကာတွန်းဝင်းထွန်း ကာတွန်းမြိတ်ဝင်းထိန် ကာတွန်းတင်အောင်နီ ကာတွန်းသစ်ထွဏ်း ကာတွန်းသန်းထွန်း ကာတွန်းမောင်မောင်အောင် ကာတွန်းဗိုလ်မောင် ကာတွန်းဆန်းထွန်း ကာတွန်းဆွေမင်း(ဓနုဖြူ) ကာတွန်းဌေးဝင်းဇော် ကာတွန်းပိုးဇာ ကာတွန်းဇိုဇမ် ကာတွန်းအော်ပီကျယ် ကာတွန်းဇော်မောင် ကာတွန်းကျော်ထွဏ်း ကာတွန်းသူရ ကာတွန်းစိုးသော်တာ ကာတွန်းကိုရွှေထူး ကာတွန်းမောင်မောင်ဇော် ကာတွန်းပေါက်ပေါက် ကာတွန်းဝင်းအောင် ကာတွန်းစောမင်းဝေ ကာတွန်းစမ်းချောင်းကိုကိုအောင် ကာတွန်းကိုချစ် ကိုးကား Category:အနုပညာ Category:ယဉ်ကျေးမှု Category:ကာတွန်း။
ကာဘိုင်ဆိုသည်မှာ သေနတ်အမျိုးအစား တစ်မျိုးဖြစ်ပြီး သာမန်ရိုင်ဖယ်များထက် ပြောင်းတိုသောကြောင့် အရွယ်အစား ပိုတို၊ ပိုပေါ့ သည့်အပြင် ပစ်အားပိုနည်းလေ့ ရှိသည်။
သို့သော် ယေဘူယျ အားဖြင့် ရိုင်ဖယ် ကျည်ဆန်များကိုသာ အသုံးပြုလေ့ ရှိသည်။
၁၈ဝဝပြည့်နှစ်များတွင် အရွယ်အစား ပိုရှည်ကာ ပိုဝေးဝေးပစ်နိုင်သော သာမန်ရိုင်ဖယ် များကို ခြေလျင်တပ်သား များအဓိက အသုံးပြုပြီး အရွယ်အစား တိုပြီး ပေါ့ပါးသည့် ကာဘိုင်များကို မြင်းစီးတပ်သား များကို အသုံးပြုစေခဲ့သည်။
ကာဘိုင်၏ အဓိက အားသာချက်မှာ အနီးကပ် မြို့ပြနှင့်တောတွင်း တိုက်ပွဲများတွင် သာမန်ရိုင်ဖယ် များထက် ပိုမို ထိရောက်စေခြင်း ဖြစ်သည်။
သို့သော် အားနည်းချက်မှာ အဝေးပစ်တိုက်ပွဲများတွင် ရိုင်ဖယ် ကဲ့သို့ တိကျမှုမရှိ သည့်အပြင် ကျည်ဆန်ရောက်ရှိသည့် အကွာအဝေးပါ နည်းသည်။
စစ်မြေပြင်၌ သီးခြားတာဝန်ရှိသော အင်ဂျင်နီယာစစ်သားများ၊ ဆက်သွယ်ရေးစစ်သားများအတွက် လျင်လျင်မြန်မြန် လှုပ်ရှားနိုင်ရန် ဖန်တီးထားခြင်း ဖြစ်သည်။
ပထမကမ္ဘာစစ်နှင့် ဒုတိယကမ္ဘာစစ်အတွင်းက ပထဝီအနေအထားနှင့် ဗျူဟာတို့ အပေါ် မူတည်ကာ ရိုင်ဖယ်များကို ပြုပြင်ပြောင်းလဲ၍ ကာဘိုင်အဖြစ် အသုံးပြုခဲ့ ကြသည်။
ကာဘိုင်များ M-1 M-4 Category:ရိုင်ဖယ်။
ကြပ်ကလေး ကြပ်ကလေး မွေးသက္ကရာဇ် ၁၉၂၇ ဩဂုတ်(၂၆) ရက်၊သောကြာနေ့ မိဘ ဦးအုန်းသောင်း+ဒေါ်အေးတင့် အမည်ရင်း ဦးသောင်းတင် မွေးရာဇာတိရန်ကုန်မြို့၊ အင်းစိန် နိုင်ငံ 25px မြန်မာအလုပ်အကိုင် စာရေးဆရာထင်ရှားကျော်ကြားမှုကိုးကွယ်သည့် ဘာသာ ဗုဒ္ဓဘာသာ ရန်ကုန်တိုင်းအင်းစိန်မြို့၌ အဖ ဦးအုန်းသောင်း၊ အမိဒေါ်အေးတင့်တို့က ၁၉၂၇ ခုနှစ် ဩဂုတ်လ ၂၆ ရက် သောကြာနေ့ ညဉ့် ၁ဝ နာရီ ၂၄ မိနစ်တွင် မွေးဖွားသည်။
မွေးချင်းသုံးယောက်တွင် အငယ်ဆုံးသား၊ အမည်ရင်းမှာ ဦးသောင်းတင် ဖြစ်သည်။
၁၉၃၂ တွင် အင်းစိန် မြူနီစီပယ်ကျောင်း၊ အင်းစိန် စိန့်အင်ဒရူး အလွတ်ပညာသင်ကျောင်းတို့တွင် မူလတန်းပညာ သင်ကြားခဲ့၏။
အင်းစိန်မြို့နယ် အစိုးရ အထက်တန်းကျောင်းတွင် ၆ တန်း အထိ ပညာသင်ခဲ့သည်။
၁၉၄၆ တွင် တက္ကသိုလ်ဝင်တန်းအောင်သည်။
၁၉၄၆ - ၄၇ တွင် ရန်ကုန်တက္ကသိုလ်၌ ဆက်လက် ပညာသင်ယူသည်။
၁၉၅ဝ - ၅၁ တွင် ဝိဇ္ဇာဘွဲ့ရရှိ၏။
၁၉၅၁ တွင် ငွေစာရင်းမင်းကြီးရုံး၌ အလုပ်သင် ရုံးအုပ်၊ ၁၉၅၄ တွင် အမြဲတမ်းရုံးအုပ်၊ ၁၉၅၅ - ၅၈ တွင် ကူးသန်းရောင်းဝယ်ရေး စာရင်းစစ် ညွှန်ကြားရေးဝန်ရုံး အထက်တန်းစာရင်းစစ်၊ ၁၉၅၉ တွင် ငွေစာရင်းမင်းကြီးရုံး ရုံးအုပ် ပြန်လုပ်သည်။
၁၉၆ဝ တွင် လက်ထောက် ငွေစာရင်းမင်းကြီး၊ ၁၉၇၁ တွင် တော်လှန်ရေးကောင်စီ၏ အတိုင်ပင်ခံ အဖွဲ့ရုံးတွင် ရုံးနှင့် ငွေစာရင်း ကြီးကြပ်ရေးမှူး၊ ၁၉၇၄ တွင် နိုင်ငံတော် ကောင်စီရုံးတွင် ဌာနခွဲမှူး၊ ၁၉၈၁ တွင် လက်ထောက် ညွှန်ကြားရေးမှူး၊ ၁၉၈၂ တွင် ဒုတိယ ညွှန်ကြားရေးမှူးအဖြစ် အမှုထမ်းခဲ့သည်။
၁၉၈၇ တွင် သက်ပြည့်ပင်စင် ယူခဲ့သည်။
ကြပ်ကလေး ကလောင်အမည် ၁၉၄၆ ခု ၈ တန်း၌ ပညာသင်ယူနေဆဲ ဇဝနဂျာနယ်တွင် ‘ကြပ်ကလေး’ ကလောင်အမည်ဖြင့် ‘ဦးလေးကြီးခင်ဗျား’ အယ်ဒီတာ့ထံ ပေးစာရေးပြီး စာပေနယ်ထဲ စတင်ဝင်ရောက်ခဲ့သည်။
'ကြပ်ကလေး' အမည်ဖြင့် ဟာသနှင့် သရော်စာများ ရေးခဲ့သည်။
မဟိုဒင်း (၁၉၅ဝ)၊ ရွှေရည်လူးတဲ့ ချစ်ဦးသူ (၁၉၆၃)၊ ပြည်ပန်းညို (၁၉၆၅)၊ ပဲခူးဆား (၁၉၆၇)၊ မတလုံးကြေနှင့် အခြား ဝတ္ထုတိုများ (၁၉၇၁) တို့မှာ ထင်ရှားသည်။
သက်လုံ ကလောင်အမည် ၁၉၅၁ ခုနှစ် ခန့်တွင် 'သက်လုံ' အမည်ဖြင့် သွေးသောက်မဂ္ဂဇင်းတွင် စတင် ရေးသား ခဲ့သည်။
ဘဝ အောင်မြင်ရေး၊ စိတ်နယ်လွန်၊ အတွေးအခေါ်၊ ဂန္ဓာရီနှင့် ရုပ်ရှင် ဇာတ်ညွှန်းများ ရေးခဲ့သည်။
စေ့ထားသော တံခါးများ (၁၉၈၁)၊ သော့ချက် ၃၈ ချောင်း (၁၉၈၆)၊ မနောတွင်းမှ အလင်းရောင် (၁၉၉၃)၊ ဂန္ဓာရီ အလွှာမှ မှတ်တမ်းများ (၁၉၉၄)၊ ဘဝအောင်မြင်ရေး၊ ကျန်းမာပျော်ရွှင်မှုနှင့် စိတ်စွမ်းအင် (၁၉၉၆)၊ စီးပွားရေး ဖုန်းရွှေ (၁၉၉၉)၊ တရုတ် ပညာရှိကြီး မိန်းရှပ် (၂ဝဝ၂) တို့မှာ ထင်ရှားသည်။
"တဝက်နှင့် တခြမ်း"၊ "တကျော့နှစ်ကျော့ တေးကိုသီ" နှင့် "ဗွေသီဟာ" ရုပ်ရှင်ဇာတ်ညွှန်းများ ရေးခဲ့သည်။
နန္ဒသူ ကလောင်အမည် 'နန္ဒသူ' ကလောင် အမည်နှင့်မူ သမိုင်းနောက်ခံ ဝတ္ထုများနှင့် ဘာသာပြန် ဝတ္ထုများ ရေးခဲ့သည်။
နှင်းပွင့်တိုင်းပြည် (၁၉၆၉)၊ ဟယ်ရီပေါ့တာနှင့် ပြဒါးရှင် (၂ဝဝ၂) ဘာသာပြန်များ၊ တာရာဒေဝီ (၁၉၇၄)၊ (၂၀၁၆) နှလုံးသား ခြေရာ (၁၉၇၆) သမိုင်းနောက်ခံ ဝတ္ထုတို့မှာ ထင်ရှားသည်။
ကလောင်ခွဲပေါင်း များစွာဖြင့် စာအမျိုးမျိုး ရေးခဲ့သည်။
ဘဝနိဂုံး ၂ဝဝ၃ ခုမတ်လ ၃ ရက်နေ့တွင် ရန်ကုန် ပုဇွန်တောင်မြို့နယ် ရေကျော်ရပ်၊ ယုဇနလမ်း နေအိမ်၌ ကွယ်လွန်ခဲ့သည်။
ထင်ရှားသောစာအုပ်အချို့ စေ့ထားသောတံခါးများ(၂)တွဲ (သက်လုံ) စီးပွားရေးဖုန်းရွှေ(သက်လုံ) သားငယ်ရွယ်လူးသိစေဦး(၂-တွဲ)(သက်လုံ) ဂန္ဓာရီအလွှာမှ မှတ်တမ်းများ(သက်လုံ) ယီကျင်း(သက်လုံ) နှင်းပွင့်တိုင်းပြည်(နန္ဒသူ) မုန်းချစ်သံသရာ ဟိုဘက်မှာ(နန္ဒသူ) တာရာဒေဝီ(သမိုင်းနောက်ခံဝတ္ထု-နန္ဒသူ) နှလုံးသားခြေရာ(သမိုင်းဝတ္ထု)နန္ဒသူ စာပေါလောက(ကြပ်ကလေး) မဟိုဒင်း(ကြပ်ကလေး) ဦးပေါင်းစင်းနှင့် မြင်းညိုရှင်(ကြပ်ကလေး) ပြည်ပန်းညို(ကြပ်ကလေး)ရာပြည့် ဦးစိုးညွန့် စုစည်း တည်းဖြတ်သော '၂ဝ ရာစု မြန်မာ စာရေး ဆရာ ၁ဝဝ အတ္ထုပ္ပတ္တိ အကျုဉ်း' စာအုပ်''၂ဝဝ၅ ခု၊ ဇူလိုင် စာညွှန်း မလိခ။
စာ ၁၆၂ - ၁၆၃။
စာ ၂၈၃။
စာ ၃၄ဝ - ၃၄၁။
စာ ၈ - ၁ဝ။
စာ ၁၁၇။
သက်လုံ။
သားငယ် ရွယ်လူး သိစေဦး [နှစ်အုပ်ပေါင်း] (၂ဝဝ၃)။
စာ ၄၉၈ - ၅ဝ၄။
ကာကွယ်ရေးဦးစီးချုပ် (ကြည်း) () သည် တပ်မတော် (ကြည်း)၏ အကြီးအကဲဖြစ်ပြီး အစဉ်အလာအားဖြင့် ဒုတိယတပ်မတော်ကာကွယ်ရေးဦးစီးချုပ်ရာထူးနှင့်အတူ ပူးတွဲထမ်းဆောင်ရသော ရာထူးတာဝန်ဖြစ်သည်။
ထို့ကြောင့် တပ်မတော် (ကြည်း)၏ ပြန်တမ်းဝင်အရာရှိများကို ခန့်အပ်သော ရာထူးများထဲ၌ “ဒုတိယ အဆင့်အမြင့်ဆုံး” ဖြစ်ပြီး တပ်မတော်တစ်ရပ်လုံးတွင် ၎င်း၏အထက်၌ တပ်မတော်ကာကွယ်ရေးဦးစီးချုပ် ရာထူးသာရှိသည်။
အဆင့်သတ်မှတ်ချက်မှာ “ဒုတိယဗိုလ်ချုပ်မှူးကြီး” ဖြစ်သည်။
လက်ရှိ ဒုတိယတပ်မတော်ကာကွယ်ရေးဦးစီးချုပ် / ကာကွယ်ရေးဦးစီးချုပ်(ကြည်း) ရာထူးတာဝန်ထမ်းဆောင်နေသူမှာ ဒုတိယဗိုလ်ချုပ်မှူးကြီး စိုးဝင်း ဖြစ်သည်။
ကာကွယ်ရေးဦးစီးချုပ် (ကြည်း) များစာရင်း +ဒုတိယတပ်မတော်ကာကွယ်ရေးဦးစီးချုပ်များသည် ကာကွယ်ရေးဦးစီးချုပ် (ကြည်း) များဖြစ်ကြသည်။
စဉ် ဓာတ်ပုံ ပြန်တမ်းဝင်အမှတ် ရာထူးအဆင့်နှင့်အမည် တာဝန်သက်တမ်း မှတ်ချက် ကြည်းတပ်ဦးစီးချုပ် ၁။
120px ကြည်း ၅၁၀၇ ဗိုလ်မှူးချုပ် စောကြာဒိုး ၄ ဇန်နဝါရီ ၁၉၄၈ – ၁ ဩဂုတ် ၁၉၄၈ ကရင်လူမျိုးဖြစ်ပြီး ကရင်ပြည်တွင်းစစ်ကြောင့် အငြိမ်းစားပေးခံခဲ့ရသည်။
120px ကြည်း ၃၅၀၂ ဗိုလ်မှူးချုပ် နေဝင်း ၁ ဩဂုတ် ၁၉၄၈ – ၁ ဖေဖော်ဝါရီ ၁၉၄၉ နောင်တွင်ကာကွယ်ရေးဦးစီးချုပ်ဖြစ်လာသည်။
ကြည်း ၃၄၅၈ ဗိုလ်မှူးချုပ် အောင်ကြီး ၁ ဖေဖော်ဝါရီ ၁၉၄၉ – ၂၈ စက်တင်ဘာ ၁၉၅၅ ဒုတိယကာကွယ်ရေးဦးစီးချုပ် (ကြည်းတပ်) (၃) ကြည်း ၃၄၅၈ ဗိုလ်မှူးချုပ် အောင်ကြီး ၂၈ စက်တင်ဘာ ၁၉၅၅ – ၁၅ ဖေဖော်ဝါရီ ၁၉၆၃ ၄။
ကြည်း ၃၅၆၇ ဗိုလ်ချုပ် စန်းယု ၁၅ ဖေဖော်ဝါရီ ၁၉၆၃ – ၂၀ ဧပြီ ၁၉၇၂ နောင်တွင်ကာကွယ်ရေးဦးစီးချုပ်ဖြစ်လာသည်။
120px ကြည်း ၃၅၆၁ ဒုတိယဗိုလ်ချုပ်ကြီး သူရ တင်ဦး ၂၀ ဧပြီ ၁၉၇၂ – ၈ မတ် ၁၉၇၄ နောင်တွင်ကာကွယ်ရေးဦးစီးချုပ်ဖြစ်လာသည်။
120px ကြည်း ၅၃၂၂ ဒုတိယဗိုလ်ချုပ်ကြီး သူရကျော်ထင် ၈ မတ် ၁၉၇၄ – ၆ မတ် ၁၉၇၆ နောင်တွင်ကာကွယ်ရေးဦးစီးချုပ်ဖြစ်လာသည်။
120px ကြည်း ၆၁၃၃ ဒုတိယဗိုလ်ချုပ်ကြီး အေးကို ၆ မတ် ၁၉၇၆ – ၁၃ မတ် ၁၉၈၁ ၈။
ကြည်း ၅၈၉၆ ဒုတိယဗိုလ်ချုပ်ကြီး ထွန်းရီ ၁၃ မတ် ၁၉၈၁ – ၁၉၈၃ ၉။
ကြည်း ၆၁၈၇ ဒုတိယဗိုလ်ချုပ်ကြီး စောမောင် ၁၉၈၃ – ၄ နိုဝင်ဘာ ၁၉၈၅ နောင်တွင်ကာကွယ်ရေးဦးစီးချုပ်ဖြစ်လာသည်။
120px ကြည်း ၆၇၁၀ ဒုတိယဗိုလ်ချုပ်ကြီး သန်းရွှေ ၄ နိုဝင်ဘာ ၁၉၈၅ – ၁၀ မေ ၁၉၈၉ ကာကွယ်ရေးဦးစီးချုပ် (ကြည်း) (၁၀) 120px ကြည်း ၆၇၁၀ ဗိုလ်ချုပ်ကြီး သန်းရွှေ ၁၀ မေ ၁၉၈၉ – ၂၃ ဧပြီ ၁၉၉၂ ၁၉၉၀ တွင် ဗိုလ်ချုပ်ကြီး ဖြစ်လာခဲ့သည်။
နောင်တွင်ကာကွယ်ရေးဦးစီးချုပ်ဖြစ်လာသည်။
120px ကြည်း ၇၈၇၅ ဒုတိယဗိုလ်ချုပ်မှူးကြီး မောင်အေး ၂၃ ဧပြီ ၁၉၉၂ – ၃၀ မတ် ၂၀၁၁ ၁၂။
120 px ကြည်း ၁၆၄၈၉ ဒုတိယဗိုလ်ချုပ်မှူးကြီး စိုးဝင်း ၃၀ မတ် ၂၀၁၁ – လက်ရှိ ဆက်စပ် တပ်မတော်ကာကွယ်ရေးဦးစီးချုပ် ဒုတိယတပ်မတော်ကာကွယ်ရေးဦးစီးချုပ် ကာကွယ်ရေးဦးစီးချုပ်(ရေ) ကာကွယ်ရေးဦးစီးချုပ်(လေ) ကိုးကား ကာကွယ်ရေးဦးစီးချုပ် ကဏ္ဍ:တပ်မတော်၏ စစ်ဘက်ရာထူးတာဝန်ခန့်အပ်မှုများ။
ကြိယာပုဒ်ဖြစ်သည်။
အဓိပ္ပာယ် ၁ တွယ်သည်။
ကပ်သည်။
တွယ်ချိတ်နေသည်။
အဓိပ္ပာယ် ၂ ဥပဒေ၊ သိက္ခာပုဒ် စသည်တို့နှင့် အလွတ်မကင်းဖြစ်သည်။
အဓိပ္ပာယ် ၃ ချစ်ကြိုက်သူအချင်းချင်း မလွတ်မကင်းဖြစ်သည်။
ငြိစွန်းသည်။
ရည်ညွှန်းကိုးကား ခရီးဆောင် မြန်မာအဘိဓာန် Category:မြန်မာစာ။
ကာကွယ်ရေးပစ္စည်းထုတ်လုပ်ရေးတပ်ဖွဲ့သင်တန်းကျောင်း (အတိုကောက်:ကထက) မှာ ပဲခူးတိုင်းဒေသကြီး၊ ပန်းတောင်းမြို့နယ်၊ ပြင်ကြီးကျေးရွာမှာ တည်ရှိသည်။
ဧရိယာအကျယ်အဝန်းက ဧက (၇၀၀) ခန့်ရှိပြီး စစ်သည် အင်အား (၄၀၀) ကျော်ရှိသည်။
ကာကွယ်ရေးပစ္စည်းစက်ရုံ အားလုံး၏ စစ်သည်များအား အခြေခံစက်မှုပညာများ နည်းပညာများ သင်ကြားပို့ချပေးပါသည်။
ကဏ္ဍ:ကာကွယ်ရေးပစ္စည်းထုတ်လုပ်ရေးတပ်ဖွဲ့။
အမှတ်(၁၃)ကာကွယ်ရေးပစ္စည်းစက်ရုံ (အတိုကောက်: ကပစ(၁၃)) သည် မကွေးတိုင်းဒေသကြီး၊ ဆင်ပေါင်ဝဲမြို့နယ်၊ လက်ပံကျေးရွာအနီးတွင် တည်ရှိပြီး မြေဧက (၈၀၀၀) ကျော် ရှိသည်။
စစ်သည်အင်အား (၄၀၀) ကျော်ရှိပြီး ရေမြှုပ်မိုင်းနှင့် လက်နက်ကြီး အစိတ်အပိုင်းများ ထုတ်လုပ်လျက် ရှိသည်။
ကပစ(၂) နှင့် ဆက်စပ်မှုရှိသည်။
ကဏ္ဍ:ကာကွယ်ရေးပစ္စည်းစက်ရုံများ။
မြို့မငြိမ်း (၁၉၀၉- ၁၉၅၅) သည် မြန်မာ့ဂီတ​လောကတွင် ထင်ရှား​ခဲ့သော အလင်္ကာကျော်စွာဘွဲ့ရ ​တေး​ရေးဆရာ၊ဂီတပညာရှင်တစ်ဦး ဖြစ်သည်။
ထို့ပြင် မြန်မာနိုင်ငံ၏ သက်တမ်းအရှည်ကြာဆုံး တူရိယာအသင်းတစ်ခုဖြစ်​​သော မန္တလေးမြို့ဂုဏ်​ဆောင် မြို့မအ​ပျော်တမ်းတူရိယာအဖွဲ့ကို ဦး​ဆောင်တည်​ထောင်ခဲ့သူတစ်ဦးဖြစ်သည်။
မြန်မာ့စွယ်စုံကျမ်း၊ အတွဲ(၃) "မြို့မငြိမ်း" https://achawlaymyar.com/archives/49577 အလင်္ကာကျော်စွာ ဆရာ မြို့မငြိမ်း၏ ဘဝအကြောင်း ( လူသာသေပြီး နာမည်မသေသူ ) http://sawwai.blogspot.com/2008/01/myo-ma-nyein.html မြန်မာ့ဆင်ဖိုနီ (သို့မဟုတ်) အလင်္ကာကျော်စွာ ဆရာမြို့မငြိမ်း ငယ်ဘဝ မြို့မငြိမ်း၏ အမည်ရင်းမှာ ဦးကျော်ငြိမ်းဖြစ်သည်။
မန္တလေးမြို့ ပန်းယွန်းကုန်သည် ဦးညီ ၊ ဒေါ်ချစ်ဦးတို့၏ သားနှစ်ယောက်အနက် သားကြီးဖြစ်သည်။
ဦးကျော်ငြိမ်းအား ခရစ်နှစ် ၁၉၀၉ ခုနှစ် ၊ မြန်မာသက္ကရာဇ် ၁၂၇၀ ပြည့်နှစ် ၊ တပေါင်းလဆန်း (၅) ရက် ၊ တနင်္လာနေ့တွင် မန္တလေးမြို့၌ ဖွားမြင်ခဲ့သည်။
မြို့မငြိမ်းအသက် ၁၄ နှစ်သားအရွယ်တွင် ဖခင်က သူငယ်ချင်းဖြစ်သူ ဦးဘသက် (ခံစားမှုအနုပညာရှင် ပန်းချီ ဆရာကြီး ဦးဘသက်) ထံ ပညာရပ်များ ဆည်းပူးသင်ကြား ပေးရန် အပ်နှံပေးခဲ့သည်။
၅ နှစ်ခန့်ကြာသောအခါ ပန်းချီ၊ ပန်းပု နှင့် မယ်ဒလင်၊ ဘင်ဂျို၊ ဗျပ်စောင်း ပညာများကို သင်ကြားတတ်မြောက်ခဲ့ သည်။
မြို့မငြိမ်း၏ လက်ဦးဆရာများမှာ လက်ရင်းဆရာကြီး ဦးဘသက်၊ 'မင်းကြီးဦးဆက်' ဆိုသူ၏ ညီ ဦးချက်၊ ဦးလင်းနှင့် စောင်း ဦးမောင်မောင်လတ် (အာဠဝီ) တို့ဖြစ်ကြသည်။
ရွာစားစိန်ဗေဒါကြီးနှင့် ဒေဝဣန္ဒာ ဦးမောင်မောင်ကြီးတို့ထံမှလည်း မြန်မာ့စောင်းပညာကို သင်ကြားခဲ့သည်။
ဦးကျော်ငြိမ်းသည် ငယ်စဉ်ကပင် ပန်းချီနှင့် ဂီတကို ဝါသနာ ပါခဲ့သည်။
စောင်းတီးပညာကို ရွာစားကြီး စိန်ဗေဒါနှင့် စ စောင်း ဦးမောင်မောင်ကြီး (ဒေဝဣန္ဒာမောင်မောင်ကြီး) တို့ထံမှ ဆည်းပူး သင်ယူခဲ့သည်။
ခရစ်နှစ် ၁၉၂၈ ခုနှစ်တွင် မန္တလေးမြို့မတူရိယာအသင်း ကို ဦးတော်လုံ ဆိုသူက တည်ထောင်ခဲ့ရာ ဦးကျော်ငြိမ်းလည်း ပါဝင်ခဲ့သည်။
ဦးကျော်ငြိမ်းသည် မြို့မ အဖွဲ့သားအဖြစ် အနောက်တိုင်း တူရိယာ တီးနည်းနှင့် တူရိယာ သင်္ကေတ ပညာတို့ကို သင်ယူခဲ့သည်။
၁၉၃၁ မှစ၍ သီချင်းများကို ရေးစပ်ခဲ့ရာ မြို့မငြိမ်း ဟူသော ဂီတစာဆို အမည်ကို ခံယူခဲ့သည်။
ဂီတစာဆို နှင့် ဂီတမှူး ဘဝ မြို့မငြိမ်း ရေးသားခဲ့သော သီချင်းပေါင်း (၂၀၀) ခန့် ရှိသည်ဟု သိရသည်။
မြို့မငြိမ်း၏ သီချင်းများအနက် ပထမဦးဆုံး တစ်တိုင်းပြည်လုံး ကျော်ကြားခဲ့သော သီချင်းမှာ "ချစ်ထာပဓာန" သီချင်း ဖြစ်သည်။
သီချင်းရေး သက်တမ်း (၂၄) နှစ်အတွင်း ကျော်ကြားခဲ့သော သီချင်းများမှာ လူချွန်လူကောင်း၊ ခင့်အိပ်မက် ၊ တစ်ချစ်ထဲ ချစ် ၊ မြင်းခင်းတော် ၊ နတ်သျှင်နောင်(ပြည်လှ​ဖေဆို) ၊ မေ့ပါနိုင်(ပြည်လှ​ဖေဆို) ၊ ပျို့မှာတမ်း(​မေရှင်)ဆို) ၊ သက်ဝေ(ပြည်လှ​ဖေနှင်​မေရှင်)တွဲဖက်ဆို) ၊ ပါရမီတော် ၊ ချစ်ရဲဘော် ၊ မင်္ဂလာမောင်မယ်(​မေရှင်)ဆို) ၊ ကသစ်ပန်း(​လေဘာတီမမြရင်ဆို) ၊ ငွေဇင်ယော် ၊ ပြုံးတဲ့မေ ၊ လေချိုသွေး စသော သီချင်းများ ဖြစ်ကြသည်။
မြို့မငြိမ်း သီချင်း စတင်ရေးသားခဲ့သော အချိန်၌ အနောက်တိုင်း တေးသွားများကို ပုံတူကူး၍ မြန်မာစကားလုံး သွင်းကာ စပ်ဆိုသော အလေ့အကျင့် ခေတ်စားနေသော အချိန်ဖြစ်သည်။
သို့သော် မြို့မငြိမ်းသည် အနောက်တိုင်း ဂီတမှ သီချင်းစပ်နည်းကို မှီငြမ်းသော်လည်း တေးသွားကို ခိုးချခြင်း မပြုပဲ သူ၏ ပင်ကိုဂီတဉာဏ်ဖြင့်သာ ကိုယ်ပိုင်တေးသွားများ ရေးစပ်ခဲ့သည်။
၁၉၃၀ ခုနှစ်ခန့်က 'တောမြိုင်ခြေလမ်း' ယိုးဒယားသီချင်းတစ်ပုဒ်ကို မြို့မတူရိယာအသင်းသည် ပထမဦးဆုံး မြူးဇစ်နုတ်သင်္ကေတပြု၍ စတင်စမ်းသပ် တီးမှုတ်ခဲ့ကြပြီး၊ ဒုတိယသီချင်းမှာ 'စံရာတောင်ကျွန်း' ဖြစ်၍၊ ၁၉၂၅ ခုနှစ်က ယဉ်ကျေးမှုဝန်ကြီး ဦးထွန်းဖေ၊ ရွှေပြည် ဆရာကြီးဦးဘတင် (သမိုင်း)၊ ဆရာဘကလေး(မန်းပန်တျာပတ္တလား၊ စန္ဒရားနည်းပြဆရာကြီး) တို့အား မြန်မာသီချင်းကြီး၊ သီချင်းခန့်များကို သင်္ကေတ ပြု၍ ရနိုင်၊ မရနိုင်ကိစ္စနှင့် ပတ်သက်၍ နမူနာတီးပြခဲ့ကြသည်။
၁၉၅၃-၅၄ ခုနှစ်တွင် မြို့မငြိမ်းသည် ပန်တျာ မူမှန်ပြုရေး သင်္ကေတ တင်မှတ်ရေး အကြံပေးအဖွဲ့တွင် ပါဝင်ခဲ့သူလည်း ဖြစ်သည်။
မြို့မငြိမ်း၏ 'ကသစ်ပန်း' သီချင်းကို အကော်ဒီယံမောင်သန့်၊ ဒါးတန်းဦးသန့် ဦးစီးသော တီးဝိုင်းဖြင့် ဓာတ်ပြားသွင်းခဲ့သည်။
ထိုထဲမှာ ဝန်ကြီးပဒေသရာဇာ၏ 'ပုစင်းတောင်သံကြိုး' သီချင်းမှ မြို့မငြိမ်း မှီးယူ အသုံးပြုခဲ့သော 'အုံ့ကာလေ တဖွဲဖွဲ၊ ရွာလေတသဲသဲ' ဟူသော အပိုဒ်ကို ဒါးတန်းဦးသန့်က အနောက်တိုင်း တူရိယာ အကော်ဒီယံ (Accordian) ဖြင့် ဘယ်နှင့်ညာကို မြန်မာအတွဲအဖက်၊ မြန်မာမှု မြန်မာ့ဟန်အနှစ်သာရမပျက်စေဘဲ ကော့ဒ် (chord) များဖြင့် တီးခတ်ခဲ့သည်။
ထိုအပိုဒ်ငယ် (4 bars) ၄ စည်းများရှိသည်ကိုပင် စည်းရှိန်မြှင့်ကာ (8 bars) မျှ ဆန့်ထုတ်၍ မူလပင်ကို မြန်မာ့ဟန်မှ အခြေခံတေး သွားအယူအဆကို မျိုးပွားဖန်တီးခြင်း၊ (Variations on Theme) နည်းစနစ် ဖြင့် တယောအစွမ်းပြတီးခတ်ပေးခဲ့ပြီး ဖြစ်သဖြင့် ကသစ်ပန်းသီချင်းသည် ဒါးတန်းဦးသန့်နှင့် မြို့မငြိမ်းတို့၏ အနောက်တိုင်း ဝိုင်းဖွဲ့စနစ်နှင့်ပတ်သက်သော စမ်းသပ်မှုမှတ်တိုင် ဖြစ်ခဲ့သည်။
သင်္ကေတစနစ်နှင့်ပတ်သက်ပြီး ဒါးတန်းဦးသန့်နှင့် မြို့မငြိမ်းတို့၏ ဆရာများ၊ နည်းပညာပေးခဲ့သူများမှာ-မစ္စတာရီဂို၊ မစ္စတာဘော်ဘီ၊ မစ္စတာ ဒေးဗစ် စသူတို့ဖြစ်ကြသည်။
မစ္စတာ ရီဂိုသည် အယ်ဖင်စတုန်း ရုပ်ရှင်ရုံ (ရွှေတိုက်) ရုံဝင်းအတွင်း နေထိုင်သူဖြစ်ပြီး၊ ဘုရားရှိခိုးကျောင်းနှင့် ရုပ်ရှင်ရုံတွင် စန္ဒရားတီးသည်။
(ရီဂိုဗင်)ဟူသော တီးဝိုင်း Band နှင့် ဂီတသင်တန်းဖွင့် ထားသူဖြစ်သည်။
မစ္စတာဘော်ဘီမှာ ထရမ်းပက်သမားတစ်ဦးဖြစ်၍၊ တူရိယာ ပစ္စည်းမျိုးစုံနှင့် ဂီတနှင့်သက်ဆိုင်သော စာအုပ်စာတမ်းများ ရောင်းသောဆိုင် ဖွင့်ထားသည်။
မစ္စတာဒေးဗစ်မှာ မန္တလေးနန်းတွင်း စစ်ဘင်ခရာတီးဝိုင်းမှ တီးဝိုင်းခေါင်းဆောင်အဖြစ် မှတ်တမ်းတွင် တွေ့ရှိရသည်။
thumb|မန္တလေးမြို့ခံ မြို့မ အပျော်တမ်း တူရိယာအဖွဲ့ ၁၉၃ဝ ခုနှစ်တစ်ဝိုက်က မန္တလေးမြို့ဟိုတယ် ပျော်ပွဲစားရုံနှင့် ကပွဲခန်းလေးများတွင် မစ္စတာရီဂိုက လာခေါ်တတ်၍ မြို့မငြိမ်း၊ ဒါးတန်းဦးသန့်တို့ လိုက်ပါ တီးမှုတ်ခဲ့ဖူးသည်။
ထိုစဉ်က မြို့မငြိမ်းမှာ ဆိုက်ဆိုဖုန်းနှင့် ကလာရီနက် တူရိယာနှစ်မျိုးကို သင်္ကေတဖတ် စနစ်ဖြင့် တီးမှုတ်ခဲ့သည်။
စစ်မဖြစ်မီကာလက မြို့မ တူရိယာအသင်း၏ သင်္ကေတသမားများ ဟု ဆိုနိုင်ကြသူများမှာ ဒါးတန်းဦးသန့်၊ မြို့မငြိမ်း၊ ဦးအေးကျော် (မန်းပန်တျာ ပန်းချီနည်းပြဟောင်း)၊ ဦးသိန်းမောင် (စမောသိန်းမောင်)၊ ချိုကြီး(ဂေါ်ချို)၊ တို့ဖြစ်သည်။
၁၉၃၅ မှ ၁၉၃၈ အတွင်း ခေတ်ပေါ်တူရိယာများ၊ သင်္ကေ တစနစ်နှင့် ဓာတ်ပြားသွင်းယူခဲ့သော မြို့မငြိမ်း၏ သီချင်းများမှာ ချစ်တာ ပဓာန၊ ခင့်အိပ်မက်၊ ရှုမဝ၊ အလှပြိုင်ပွဲ၊ နန်း​တော်​ရှေ့ဆရာတင်၏ ဧရာဝတီ၊ အောင်ပင်လယ်၊ ထို့နောက် မြို့မငြိမ်း၏ မန်ဒါလီ၊ နှစ်ပိဿာခွဲ၊ ပျိုး၊ ကသစ်ပန်း စသည့် သီချင်းများ ဓာတ်ပြားသွင်းယူခဲ့ရာ အောင်မြင်ခဲ့သည်။
ထိုခေတ် ကမ္ဘာစစ် မီး မြန်မာပြည်သို့ ကူးစက်လောင်ခဲ့စဉ်၊ စစ်ဘေးရှောင်တိမ်းရင်း၊ ကျောက်မဲ ဘက်သို့ ရောက်သွားသည်။
သူငယ် ချင်း ဦးဘဟန် (ကားသင်း ဥက္ကဋ္ဌ) နှင့် တွေ့မှ ပြန်ခေါ်လာပြီး စစ်ကိုင်းဘက် ကူးသွားကြပြန်သည်။
ထိုမှတဆင့် ဂီတ မိတ်ဆွေများ စုစည်းမိကာ ('ကမ္ဘာစစ်မီး လောင်ရာတွင် သူ ငါ ခိုကိုးစစ်ကိုင်း တောင်ရိုးမှပင် မြို့မအသင်းဝင် ရသမျှ စုစည်းလို့ပင် တီးဆိုရေးမပျက်၊ အား ဆေးတစ်ခွက် အသွင်') ဟူသော မြို့မ သမိုင်းသီချင်းများ ပေါ်ထွက်လာခဲ့သည်။
ဤသို့ဖြင့် မြို့မငြိမ်းတို့ ဂီတ မိတ်ဆွေများတစ်စု၊ မန္တလေး ၈၄ လမ်း ရှိ ဘီကျင်ဟော်တယ်တွင် အဖျော်ယာမကာစုပ်ရင်း၊ အနုပညာအကြောင်း စိတ်ကူးဆွေးနွေးမှုလေး လုပ်ဖြစ်ခဲ့သည်။
၁၉၂၈-၂၉ ခုနှစ်တွင် 'ကဆုန်ညောင်ရေနှင့် တဝါတွင်း' သီချင်းများ ရေးဖြစ်ခဲ့ရာ၊ အသင်းသား များက လက်ခံအားပေးခဲ့ကြသည်။
၁၉၃၅ ခုနှစ်ခန့်တွင် မြို့မ တူရိယာအသင်းသည် ခွေးတံဆိပ် ဓာတ်ပြားကုမ္ပဏီနှင့် သီချင်းများစွာ သွင်းခဲ့သည်။
နန်းတော်ရှေ့ဆရာတင်၏ ဥစ္စာရင်းမှန်၊ အလှူ့ရှင်၊ သော့တွဲ၊ ဧရာဝတီ၊ အောင်ပင်လယ် အပါအဝင် မြို့မငြိမ်း၏ ချစ်တာပဓာန၊ ခင့်အိပ်မက်၊ ရှုမဝ၊ အလှပြိုင်ပွဲများသည် ပထမဦးဆုံး သော ဓာတ်ပြားသီချင်းများဖြစ်ခဲ့သည်။
မြို့မငြိမ်းသည် သီချင်းရေးသက် ၁၈ နှစ်၊ အနှစ် ၂ဝ အတွင်း သီချင်းပုဒ်ရေပေါင်း ၁၅ဝ မှ ၂ဝဝ နီးပါအထိ ရေးသားပြုစုသွား ခဲ့သည်။
၁၉၃၅ ခုနှစ်ခန့်မှစ၍ စစ် မဖြစ်မီအထိ ဓာတ်ပြားပေါင်း ၄ဝ ကျော် သွင်းခဲ့သည်။
အေဝမ်းနှင့် သွင်းယူခဲ့သော ဓာတ်ပြားများမှာ ပါရမီတော်၊ ရေခင်း တော်၊ နတ်သျှင်နောင်၊ ပျို့မှာတမ်း၊ မေ့ပါနိုင်၊ ဖူးစာပိုင်၊ မင်္ဂလာမောင်မယ်၊ သက်ဝေ၊ ချစ်လွန်းတင်၊ လှမြ ဉ္ဇူ၊ လေထဲက ဖူးစာ၊ ရွှေမင်းဝံ၊ နွဲ့မျိုးစုံ၊ ချစ်ကျိုးတော်ဆောင်တို့ ဖြစ်သည်။
သက်ဝေကို အဆိုတော်ပြည်လှဖေ နှင့် ​မေရှင်တို့က သီဆိုခဲ့သည်။
ချစ်ကျိုးတော်ဆောင်ကို တင်တင်အေး နှင့် သီဆိုစေခဲ့သည်။
အေဝမ်းနှင့် ဓာတ်ပြားသွင်း၍ မကြာမီ စစ်ဖြစ်ခဲ့ရာ ထို ဓာတ်ပြားများကို အချို့ စစ်မဖြစ်မီ ထုတ်၍၊ အချို့ကို စစ်ပြီးခေတ်မှ ပြန် ထုတ်ခဲ့သည်ဟု သိရှိရသည်။
ဆဋ္ဌသင်္ဂါယနာတင် မဟာနာယက ညောင်ရမ်းဆရာတော်ဘုရာကြီး၏ အန္တိမ ဈာပနသဘင်တွင် မြို့မငြိမ်းမှ မောင်းတစ်ဝိုင်း၊ ကြေးတစ်ဝိုင်းဖြင့် မြန်မာ့ဆိုင်းဝိုင်းး နှင့် အနောက်တိုင်း တူရိယာများနှင့် တွဲဖက်တီးမှုအစကို စတင် ခဲ့သည်။
မြို့မငြိမ်းသွင်းယူခဲ့သော ဓာတ်ပြားသီချင်းများမှာ ချစ်တာပဓာန၊ ခင့်အိပ်မက်၊ ရှုမဝ၊ အလှပြိုင်ပွဲ၊ နှစ်ပိဿာခွဲ၊ မန်ဒါလီ၊ တချစ်ထဲချစ်၊ လေချိုသွေး၊ လားတွေ ထပ်၊ ရှင်တခုပဲ၊ ဖရဲသီးနဲ့ ဘဲဥ၊ မောင့် အရည်ချင်း၊ ယောင်းမ၊ မျက်မှန်စိမ်းနှင့် မြက်ခြောက်၊ အူချင်ယောင်ယောင်၊ မေဓာဝီ၊ လက်ဝဲသုန္ဒရ၊ နှစ်ယောက်ထဲ၊ ကသစ်ပန်း၊ စစ်ကိုင်းတောင်၊ ချစ်ကဝေ၊ လင်းအာရုဏ်၊ ဒေါင်းစက်ယာဉ်၊ ခုံးမျက်စ၊ ပျိုး၊ ထီးကလေး၊ မိဖုရားစော၊ ရေပက်မဝင်၊ ငါးဘဝ၊ လောကဇာတ်ခုံ၊ လူ့ဓမ္မတာတို့ ဖြစ်သည်။
မြန်မာ့ရုပ်ရှင် ဇာတ်ဝင်တေးများ မြို့မငြိမ်း၏ သီချင်းများသည် ရုပ်ရှင်နောက်ခံသီချင်းများ ဖြစ်ရုံမက၊ ရုပ်ရှင်ဇာတ်ကားအမည်များ အဖြစ် မှည့်ခေါ်ယူခြင်း ပြုခဲ့ကြသည်။
ရုပ်ရှင်အဖြစ် မှည့်ခေါ်ခဲ့သော သီချင်း များမှာ (၁) တိမ်လွှာမို့မိုလွင်၊ (၂) သခွတ်ပန်း၊ (၃) နှစ်ယောက်ထဲ နေချင်တယ်၊ (၄) လေချိုသွေး၊ (၅) ဓာတ်တူနာမ်တူ၊ (၆) လေထဲက ဖူးစာ၊ (၇) ခိုင်းတော့ သက်ဝေ၊ (၈) ချစ်ကျိုး တော်ဆောင်၊ (၉) ချစ်မြင်းမိုရ်၊ (၁ဝ) ယဉ်ကျေးမှု ရုပ်ရှင်မှ ကားတစ်ကား စသည်တို့ ဖြစ်သည်။
မြို့မငြိမ်း၏ ရုပ်ရှင်သီချင်းများအဖြစ် ထင်ရှားသော သီချင်းနှင့် ဇာတ်ကားများမှာ (၁) သခွတ်ပန်း (သခွတ်ပန်းဇာတ်ကား)၊ (၂) ချစ်ကျိုး တော်ဆောင် (ဆုထူးငယ်ပန်ရွယ်သွန်း ဇာတ်ကား)၊ (၃) တချစ်ထဲချစ် (အပယ် ရတနာရုပ်ရှင်)၊ (၄) တိမ်လွှာမို့မိုလွင် (တိမ်လွှာမို့မိုလွင်ရုပ်ရှင်)၊ (၅) နှစ် ယောက်ထဲ (နှစ်ယောက်ထဲနေချင်တယ် ဇာတ်ကား)၊ (၆) လေထဲက ဖူးစာ (လေထဲကဖူးစာရုပ်ရှင်)၊ (၇) ကစားစရာ အသည်းမွှာ (တခိုင်လုံးရွှေဇာတ်ကားမှ)၊ (၈) မခို့တရို့ (သားရွှေဒေါင်းတောင် ရုပ်ရှင်) (၉) မပြီးသေးသော် ပန်းချီကား (ဆောင်းအိပ်မက်ရုပ်ရှင်)တို့ဖြစ်ကြပြီး၊ ရုပ်ရှင်ထဲပါ၊ မပါ မသိရသော်လည်း မင်းသားဝင်းဦး သီဆိုခဲ့သော တံမွှာပဉ္ဇင်၊ ပြုံးတဲ့မေ၊ မပြီးသေးသော ပန်းချီကားနှင့် သစ္စာ သီချင်းများဖြစ်၍ ရုပ်ရှင်မင်းသမီး နွဲ့နွဲ့စန်း(ပျို့မှာတမ်းသီချင်း)ကို သီဆိုခဲ့ ကြသည်။
အခြားသော သီချင်းများကိုလည်း ခေတ်ဟောင်းရုပ်ရှင်မင်းသား ပြည်လှဖေ၊ ခင်မောင်ရင်၊ မင်းသမီး မေရှင်တို့ သီဆိုခဲ့ကြသည်။
မြို့မငြိမ်း၏ နောက်ဆုံး မကွယ်လွန်မီ ရေးခဲ့သော သီချင်းမှာ 'တိမ်လွှာမို့မို့လွင်' ဖြစ်သည်။
မြို့မငြိမ်းဂုဏ်ပြု မြို့မငြိမ်း အကြောင်း စာအုပ်များ ဆောင်းပါးများ https://www.youtube.com/watch?v=t9J55227JmY သောတဧည့်ခန်း(မြို့မငြိမ်း) ရေးသားထုတ်ဝေခဲ့ကြသည်။
သင်္ကြန်မိုး ရုပ်ရှင်ထဲမှ အဓိကဇာတ်ကောင် တေးရေးဆရာ စန္ဒရားငြိမ်းမောင် မှာ ဆရာ မြို့မငြိမ်း၊ စန္ဒရားသိမ်းမောင်၊ မြို့မကိုပေါ စသူတို့၏ ဇာတ်ရုပ်များကို မှီငြမ်းသည် ဟု အဆိုရှိသည်။
မြို့မငြိမ်း မွေးနေ့ ရာပြည့်ပွဲကို ၂၀၀၉ ခုနှစ် ဒီဇင်ဘာ ၃၀ ရက်နေ့က မန္တလေး မြို့မအသင်းတိုက်၌ ကျင်းပခဲ့သည်။
https://daungzarni.wordpress.com/2009/12/26/%E1%81%BF%E1%80%99%E1%80%AD%E1%80%B3%E1%82%95%E1%80%99%E1%81%BF%E1%80%84%E1%80%AD%E1%80%99%E1%80%B9%E1%80%B8-%E1%80%9B%E1%80%AC%E1%80%BB%E1%80%95%E1%80%8A%E1%80%B9%E1%80%B7-%E1%80%82%E1%80%AF%E1%80%8F/ မြို့မငြိမ်း အသက် ၁၀၀ ပြည့်မွေးနေ့ ဂုဏ်ပြုပွဲ တေးသံရှင်မေဆွိက "ရင်ထဲကမြို့မ" အမည်ရှိ သီချင်းဖြင့် မြို့မငြိမ်း နှင့် မြို့မ အဖွဲ့ကို ဂုဏ်ပြုသီဆိုခဲ့သည်။
https://web.facebook.com/SweAyeMyint.MaySweet/videos/%E1%80%9B%E1%80%84%E1%80%B9%E1%80%91%E1%80%B2%E1%80%80%E1%81%BF%E1%80%99%E1%80%AD%E1%80%B3%E1%82%95%E1%80%99%E1%80%B1%E1%80%99%E1%80%86%E1%80%BC%E1%80%AD/368969190249560/?_rdc=1&_rdr မေဆွိ "ရင်ထဲကမြို့မ" တေးရေး တေးဆို ယူမိုး ကလည်း မြို့မငြိမ်းအကြောင်းကို "မြို့မငြိမ်း" အမည်ရှီ သီချင်းတစ်ပုဒ် စပ်ဆိုခဲ့သည်။
https://www.youtube.com/watch?v=3NHKL3fVrMU "မြို့မငြိမ်း" ရေး ဆို ယူမိုး ၂၀၁၀ ခုနှစ်ခန့်က မန္တလေး ၂၁လမ်းx၈၆ လမ်းထောင့် မြို့မတူရိယာအသင်း တိုက်ရှေ့မျက်နှာစာတွင် မြို့မငြိမ်းကြေးရုပ် စိုက်ထူထားရှိသည်။
ပြည်သူချစ်ရင် ကြေးသွန်းတယ် (ဧရာဝတီ ဆောင်းပါး) သန်းနိုင်ဦး 8 June 2016 https://burma.irrawaddy.com/article/2016/06/08/115889.html မိသားစု အသက် (၂၂) နှစ်အရွယ်တွင် မသန်းသန်း (ဒေါ်သန်းမေ) နှင့် အိမ်ထောင်ကျ၍ သားသမီး (၁၃) ယောက် ထွန်းကားခဲ့သည့်အနက် ကွယ်လွန်ချိန်တွင် (၈) ယောက် ကျန်ရစ်ခဲ့သည်။
သားသမီးများတွင် မြို့မအသင်း ဥက္ကဋ္ဌ (ဦးရွှန်းမြိုင်) https://yangonmediagroup.com/index.php/myanmar/9522-2022-12-18-09-08-37 မြို့မငြိမ်း၏သားဖြစ်သူ ဂီတစာဆိုမြို့မရွှန်းမြိုင်(ကွယ်လွန်) ၊ ဦးသန်းအောင်ခိုင် နှင့် ခွဲစိတ်အထူးကုဆရာဝန်ကြီး ဒေါက်တာညွန့်လွင် တို့မှာ ထင်ရှားသည်။
မြို့မအသင်းပြင်ပ အသင်းအဖွဲ့များ ရှေးသီချင်းကြီးများကို မူမှန်သတ်မှတ်ရေး အထက်မြန်မာပြည် ကော်မတီ အဖွဲ့တွင် လူကြီးတစ်ဦးအဖြစ်လည်ကောာင်း ၊ မန္တလေးရုပ်ရှင် ကုမ္ပဏီတွင် ဂီတဘက်ဆိုင်ရာ ဒါရိုက်တာအဖြစ်လည်းကောင်း ဆောင်ရွက်ခဲ့သည်။
ဘဝနိဂုံး ၁၉၅၅ ခု၊ စက်တင်ဘာလ ၁၅ ရက်နေ့ နံနက်တွင် ယမန်နေ့ညက အိမ်သို့ ပြန်မလာဘဲ ပျောက်ဆုံးနေကြောင်း မိသားစုက ညွန့်ပေါင်းဈေး ရဲဌာနထံ တိုင်ကြားသည်။
နေ့လယ်ရောက်သော် ခေါင်းအား ကားနင်းထားသည့် အမည်မသိ အလောင်းတစ်လောင်းကို သံလျက်မှော်ရပ်၊ ပတ္တာရပ်လမ်းခွတွင် တွေ့၍ ဆေးရုံကြီးသို့ ပို့လာရာ မရှုမလှဖြစ်နေသည့် မြို့မငြိမ်းအလောင်းကို တွေ့ရတော့သည်။
https://www.youtube.com/watch?v=t9J55227JmY သောတဧည့်ခန်း(မြို့မငြိမ်း) သီကုံးရေးသားစပ်ဆိုခဲ့သော တေးသီချင်းများ chrome-extension://efaidnbmnnnibpcajpcglclefindmkaj/http://www.myanmarbookshop.com/PDF/Contents/KSMMMNMynTaChin1.pdf မြို့မငြိမ်း မြန်မာသီချင်းများ (ကိုရွှန်းမြိုင် မြို့မ) https://www.youtube.com/playlist?list=PLIkUkpOon6Q39evxUlT0FdeSlg7-4H_as မြို့မငြိမ်း ရေးသော နှောင်းခေတ်သီချင်းများ chrome-extension://efaidnbmnnnibpcajpcglclefindmkaj/http://www.myanmarbookshop.com/PDF/Contents/MyoMaNyeinNit100MatTan.pdf မြို့မငြိမ်း၏ နှစ်တရာပြည့် အနုပညာဘဝမှတ်တမ်း http://moenattvilla.blogspot.com/2013/01/blog-post.html ဝင်းဦးသီချင်းများ ကိုးကား ဆရာရွှေပြည်အေး ဆောင်းပါး ဦးကိုလေး (အမရပူရ) ဆောင်းပါး ရွာစားစိန်ဟန်တင်ဆောင်းပါး သန်းအောင်ခိုင်ရေး - မြို့မငြိမ်းနှင့် သူ့ အနုပညာစာအုပ် Category:မြန်မာ တေးရေးဆရာများ။
အမှတ်(၁၄)ကာကွယ်ရေးပစ္စည်းစက်ရုံ (အတိုကောက်: ကပစ(၁၄)) သည် မကွေးတိုင်းဒေသကြီး၊ စေတုတ္တရာမြို့နယ်၊ ငဖဲ တွင်တည်ရှိပြီး မြေအကျယ်အဝန်းမှာ ဧက (၁သောင်း) ကျော်ရှိ၍ စစ်သည်အင်အားမှာ (၁၅၀၀) ကျော်ရှိသည်။
ကပစ(၉) နှင့် ထုတ်လုပ်မှု ဆက်နွယ်မှုရှိပြီး လက်နက်ငယ်ကျည်ဆန်များ ထုတ်လုပ်ရန် ရည်ရွယ်သည်။
အမှတ်(၁၅)ကာကွယ်ရေးပစ္စည်းစက်ရုံ (အတိုကောက်: ကပစ(၁၅)) သည် မကွေးတိုင်းဒေသကြီး၊ အောင်လံမြို့နယ်၊ ရွာမထုံးရွာအနီးတွင်တည်ရှိသည်။
မြေဧက (၁သောင်း) ကျော်ရှိပြီး စစ်သည်အင်အား (၂၀၀၀) ဖြင့် တည်ဆောက်ထုတ်လုပ်ရန် လျာထားချက် ရှိသည်။
အမှတ်(၃)ကာကွယ်ရေးပစ္စည်းစက်ရုံ (အတိုကောက်: ကပစ(၃)) သည် ပဲခူးတိုင်းဒေသကြီး၊ ပန်းတောင်းမြို့နယ်၊ ဆင်တဲစခန်းတွင်တည် ရှိသည်။
မြေဧရိယာ အကျယ်အဝန်းမှာ ဧက (၃၀၀၀) ကျော်ရှိပြီး စစ်သည်အင်အား (၉၀၀) ကျော်ရှိသည်။
ထုတ်လုပ်မှုများမှာ 120mm, 60mm, 105mm, 81mm, အစရှိသော ကျည်များဖြစ်သည်။
လက်ရှိထုတ်လုပ်မှုနှုန်းမှာ လစဉ်ပုံမှန် ကျည်တစ်မျိုးလျှင် (၄သောင်း) ဝန်းကျင်ထုတ်လုပ်ပေးသည်။
ကပစ (၃) တွင် ပေါင် ၅ဝဝဗုံး၊ မီးလောင်ဗုံး၊ အမြောက်ကျည်ဆန်မျိုးစုံ၊ စိန်ပြောင်းကျည်ဆန်မျိုးစုံ နှင့် လက်ပစ်ဗုံးမျိုးစုံတို့ကို ထုတ်လုပ်လျက်ရှိသည်။
ကိုးကား ကဏ္ဍ:ကာကွယ်ရေးပစ္စည်းစက်ရုံများ။
အမှတ်(၂၀)ကာကွယ်ရေးပစ္စည်းစက်ရုံ (အတိုကောက်: ကပစ(၂၀)) သည် မကွေးတိုင်းဒေသကြီး၊ စေတုတ္တရာမြို့နယ်တွင် တည်ရှိပြီး မြေဧက (၁သိန်း) တွင် မြေနေရာ ရှင်းလင်းခြင်းနှင့် တည်ဆောက်ရေး လုပ်ငန်းများကို ဆောင်ရွက်ဆဲဖြစ်သည်။
ထုတ်လုပ်မှု ရည်မှန်းချက် မှာ နျူကလီးယားလက်နက်များ ထုတ်လုပ်ရန် ရည်ရွယ်သည်။
၎င်း စက်ရုံအတွက် ပြင်ဦးလွင် တပ်မတော်နည်းပညာတက္ကသိုလ်မှ ကျောင်းဆင်းအရာရှိများကို ရုရှားနိုင်ငံသို့ နျူကလီးယား ပညာရပ်များ သင်ကြားရန် စေလွှတ်ထားသည်။
လက်ရှိ စစ်သည်အင်အားမှာ (၁၀၀၀) ကျော်ဖြစ်သည်။
အမှတ်(၇)ကာကွယ်ရေးပစ္စည်းစက်ရုံ (အတိုကောက်: ကပစ(၇)) သည် ပဲခူးတိုင်းဒေသကြီး၊ ပြည်မြို့နယ်၊ ကျော်စွာ ဓာတ်မြေဩဇာစက်ရုံအနီးတွင် တည်ရှိသည်။
စက်ရုံမှာ မြေဧက (၃၀၀၀) ကျယ်ဝန်းပြီး စစ်သည် (၄၀၀) ကျော် ရှိစက်ရုံဖြစ်ပြီး ထုတ်လုပ်မှုမှာ ရေမြှပ်မိုင်းနဲ့ သံချပ်ကာကားများ ပြန်လည် ပြုပြင်ခြင်း၊ ထုတ်လုပ်ခြင်း ဖြစ်သည်။
ကိုးကန့်တပ်ဖွဲ့ ကိုးကန့်တပ်ဖွဲ့၏ ဥက္ကဋ္ဌမှာဖုန်ကြားရှင်ဖြစ်ပြီး ဒု ဥက္ကဋ္ဌမှာ ဖုန်ကြားဖူးဖြစ်သည်။
ကိုးကန့်တပ်ဖွဲ့သည် ၁၉၈၉ ခုနှစ် မတ်လ ၁၃ ရက်နေ့တွင် ဗမာပြည်ကွန်မြူနစ်ပါတီ (ဗကပ) မှ ခွဲထွက်ကာ မြန်မာစစ်အစိုးရနှင့် အပစ်ခတ်ရပ်စဲရေး ပြုလုပ်ထားခဲ့ပြီး ၂၀၀၉ နှစ် ဧပြီ ၂၈ ရက်နေ့မှ စ၍ နယ်ခြားစောင့် တပ်ဖွဲ့စည်းရန် နိုင်ငံတော် အေးချမ်းသယာရေးနှင့် ဖွံ့ဖြိုးရေးကောင်စီ (နအဖ) ၏ ဖိအားပေးခံနေရသည်။
ကိုးကန့်တပ်ဖွဲ့ ပေါ်ပေါက်လာပုံ ၁၉၈၉ ခုနှစ်၊ မတ်လတွင် ဗကပမှ ခွဲထွက်ပြီး ၅၊ ၃၊ ၈၉ နေ့၌ နဝတ (ယခု နအဖဟု အမည်ပြောင်းထား) နှင့် အပစ်အခတ် ရပ်စဲကာ ငြိမ်းချမ်းရေး ရယူခဲ့ကြသည်။
ရှမ်းပြည်နယ် မြောက်ပိုင်း အထူးဒေသ (၁) ဟု နဝတက သတ်မှတ် ပေးခဲ့သည်။
ဗကပမှ ခွဲထွက်ပြီး ငြိမ်းချမ်းရေး ယူစဉ် ကာလအတွင်း ခေါင်းဆောင် ခဲ့ကြသူများမျာ ဖုန်ကျားရှင်၊ ဖုန်ကျားဖူး - ဖုန်ညီနောင်နှင့် ရန်မိုအန်း၊ ရန်မိုလျှံ - ရန်ညီနောင်တို့ ဖြစ်ကြသည်။
ငြိမ်းချမ်းရေး ယူစဉ် သတ်မှတ် ပိုင်းခြားပေးခဲ့သော ဒေသများမျာ သံလွင်မြစ် အရှေ့ခြမ်း၊ နမ့်တိန်းချောင်းမြောက်ခြမ်း၊ ဟိုပန်၊ ပန်လုံမြို့နယ်များမှ အပ ကိုးကန့် ဒေသနှင့် သံလွင် အနောက်ခြမ်း မွန်ဂို၊ မုံရာ၊ မုံကျီး ဒေသတို့ ဖြစ်သည်။
၁၉၉၁ ခုနှစ်၊ ဇူလိုင်လ ၄ ရက်နေ့တွင် ဖုန်ညီနောင်နှင့် ရန်ညီနောင်တို့ အကြား မကျေလည်မှုများ ဖြစ်ပွားကာ ရန်ညီနောင် ရန်မိုအန်းနှင့် ရန်မိုလျှံတို့က ဝ အကူအညီ ယူပြီး ဖုန်ကျားရှင်နှင့် ဖုန်ကျားဖူး တို့ကို ဖြုတ်ချ အာဏာ သိမ်းခဲ့သည်။